Document ID: /roh_data/filtered/fineweb-2-filterrobots_roh.jsonl.gz/66231

Iniziativa cunter la sparpagliada
- Glindesdi, 20.4.2015, 14:13
En Svizra na duai betg dar novas zonas da construcziun senza ch'ina surfatscha tuttina gronda vegnia prendida ord zona. Quai pretendan ils giuvens verds cun lur iniziativa da sparpagliada. Oz han els lantschà lur iniziativa dal pievel.
La sparpagliada saja il problem da l'ambient numer in, ha il co-president dals giuvens verds Andreas Lustenberger, ditg oz a Berna. Mintga di vegnia betunà cuntrada d'ina surfatscha da passa 8 plazzas da ballape.
Che l'iniziativa rendia il terren d'abitar pli stgars e chatschia uschia ad aut ils tschains d'abitar, saja ina tema nunfundada.